વિડીયોમાં વોશિંગ્ટન પર મિસાઇલ હુમલા બાદ કોરીયન ભાષામાં અમેરિકાને ધમકી આપવામાં આવી છે કે જો તેઓ એક ઇંચ પણ આગળ આવ્યાં છે તો અમે પરમાણુ હુમલો કરીશું. એટલું જ નહીં ઉત્તર કોરિયાએ તેની દક્ષિણ સરહદ પર અમેરિકા અને દક્ષિણ કોરિયાના સંયુક્ત સૈન્ય અભ્યાસક્રમ અંગે નારાજગી દર્શાવી છે. ઉલ્લેખનીય છે કે તમામ પ્રતિબંધ હોવા છતાં ઉત્તર કોરિયાએ જાન્યુઆરીમાં હાઇડ્રોજન બોમ્બનો ટેસ્ટ કર્યો હતો. ત્યારબાદ ઘણી ટૂંકા અને લાંબા અંતરની મિસાઇલોનો ટેસ્ટ કરી ચૂક્યું છે. ઉત્તર કોરિયા અમેરિકાની સાથે-સાથે દક્ષિણ કોરિયા પર હુમલાની ધમકી આપી ચૂક્યું છે.